**Hilpeää helmikuuta!**

Markkinointiasioissa on edetty hyvin ja suurin osa maneesin sisä- ja ulkomainoksisissa mainostavista yrityksistä jatkavat seuramme tukemista. Mainostilaa on vapaana, joten mikäli tiedät yrityksen, joka haluaa tukea hevosurheilua, niin ole yhteydessä johtokuntaan. Toivomme myös jäsenistön suosivan tukijoidemme yrityksiä. Ajantasainen luettelo tukijoistamme on tulossa piakkoin nettisivuille, ja maneesin seiniltähän ne jo löytyvät.

Äimäraution alueita vuokraavat jo lienee huomanneet, että keskiviikko on toistaiseksi muutettu estepäiväksi. Rakentamisen saa aloittaa kello 9 ja estevarauksia olla kello 19 saakka. Kyseessä on kolmen kuukauden kokeilujakso. Johtokunta kokoontuu lähiviikkoina sääntöpalaveriin, jotta saamme selkeytettyä alueiden pelisääntöjä. Alueidenkäyttäjien Facebook-ryhmään avataan kysely, jotta käyttäjät pääsevät vaikuttamaan sääntöihin.  
Maneesimaksun eräpäivä on vastaisuudessa kuukauden viides päivä. Kaikki käyttömuutokset on aina tehtävä etukäteen seuran nettisivuilta löytyvän lomakkeen kautta. Kentän kunnossapitoon on pyydetty osaamista raviradan ratamestari Antti Jaaralta ja käyttäjäkokemukset ovat olleet positiivisia.

Olemme päässeet mukaan Suomen ratsastajainliiton seurakehittämishankkeeseen, asiasta tiedotetaan lisää, kun hanke alkaa.  
Seuravaatetilaus käynnistetään piakkoin. Tilattavaksi tulee takkeja sekä paitoja, joita voi käydä sovittamassa ennakkoon Äimäraution hevostarvikeliikkeessä. Asiasta ohjeistetaan lähiaikoina tarkemmin.

Kävimme läpi kevään aikana alueella järjestettävät valmennustapahtumat. Vapaita valmennuspaikkoja voi kysyä vastuuhenkilöitä. Valmennuksia saa mennä seuramaan sen hetkinen koronaohjeistus huomioiden.  
Seuran lajivalmentajat  
este: Petra Aittola 22.2, 20–21.3, yhteyshenkilö Tiina Porali 0400 68 9963  
koulu: Jykke Malmström 22–23.4, yhteyshenkilö Arja Martikkala 040 770 9267  
kenttä: Sanna Siltakorpi 19–20.2, 19–20.3, yhteyshenkilö Susanne Orelma-Törmänen 040 574 3146  
Muiden valmentajien yhteyshenkilöt: kenttä Niina Hotakainen 040 510 5193, koulu Arja Martikkala,   
este Maija Kärkkäinen 040 525 6084

Juniorivalmentajaksi Aino Veijolan aisapariksi on valittu Karla Koistinen, joka on entinen junnuvalmennuksissa kävijä itsekin. Junnuvalmennukset on avoimia omalla tai vuokrahevosella käyville OR:n junioreille. Lisätietoa valmentajilta tai fb-ryhmästä Oulun ratsastajien juniorivalmennukset.

Seuran yleinen sähköposti: oulun.ratsastajat.ry (a) gmail.com  
Jäsenasiat: or.jasenasiat (a) gmail.com  
Laskutus: or.laskutus (a)gmail.com  
Nettisivu: <https://oulunratsastajat.sporttisaitti.com> (päivitys kesken)  
Fb: oulunratsastajat, ig: @oulunratsastajatry

Terveisin  
Oulun ratsastajien johtokunta